Diari Oficial de la Generalitat Valenciana


Sumari del DOGV 3077, del 12-09-1997 (1997/10990)

ORDRE de 4 de setembre de 1997 de la Conselleria d'Ocupació, Indústria i Comerç, per la qual es modifica la de 30 de juliol de 1997, sobre concessió d'ajudes per a la millora de les condicions de treball en les petites i mitjanes empreses (PIME).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3077

Data del DOGV
:   12-09-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10060


Data del document
:   04-09-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 4 de setembre de 1997 de la Conselleria d'Ocupació, Indústria i Comerç, per la qual es modifica la de 30 de juliol de 1997, sobre concessió d'ajudes per a la millora de les condicions de treball en les petites i mitjanes empreses (PIME). [  
Amb data 1 d'agost d'enguany es va publicar en el Diari Oficial de la Generalitat Valenciana, l'Ordre d'aquesta Conselleria de 30 de juliol de 1997, per la qual es convoquen ajudes per a la millora de les condicions de treball en les petites i mitjanes empreses. La finalitat de l'esmentada ordre és establir el règim de concessió d'ajudes per a la realització d'inversions destinades a la millora de les condicions de treball i a l'augment del nivell de protecció, seguretat i salut dels treballadors, d'acord amb allò que estableix la Llei 31/1995, de 8 de novembre, de Prevenció de Riscos Laborals.  
El termini de presentació d'instàncies segons l'article 5.4 de l'ordre finalitzava el 31 d'agost passat. No obstant això, ateses les característiques especials del mes d'agost, s'ha considerat oportú ampliar el termini de sol·licitud de les ajudes fins al pròxim 30 de setembre, la qual cosa obliga a modificar també altres terminis previstos en l'ordre.  
En virtut d'això, fent ús de les facultats atorgades per la Llei 5/1983, de 30 de desembre, de Govern Valencià, i de conformitat amb el que disposa el Decret 34/1997, de 26 de febrer, pel qual s'aprova el Reglament Orgànic i Funcional de la Conselleria d'Ocupació, Indústria i Comerç,  
ORDENE  
Article 1  
El termini per a sol·licitar les ajudes disposades en l'Ordre d'aquesta Conselleria de 30 de juliol de 1997, sobre la concessió d'ajudes per a la millora de les condicions de treball en les petites i mitjanes empreses, publicada en el Diari Oficial de la Generalitat Valenciana número 3.048, d'1 d'agost de 1997, s'amplia fins al 30 de setembre de 1997.  
Article 2  
Es modifica l'article 7.4 de l'ordre, que queda redactat com segueix: «El termini màxim per a resoldre les sol·licituds que es formulen per a la concessió de les ajudes que s'estableixen en aquesta ordre serà de 15 dies comptats des de l'endemà de l'acabament del termini de presentació de sol·licituds».  
Article 3  
Es modifica l'article 10.2 de l'ordre, que queda redactat com segueix: «A l'efecte del que s'estableix en el punt anterior, els beneficiaris, en el termini d'un mes des de l'execució del projecte o de les fases previstes, i en tot cas com a data límit el 15 de novembre de 1997, i tret que per circumstàncies concurrents es dispose un termini diferent en la resolució de concessió de les ajudes, hauran de presentar:  
a) Factures i documents justificatius del pagament efectuat d'acord amb la normativa i els usos vigents.  
b) En els casos que resulte exigible un projecte tècnic, certificat de l'obra expedida per un tècnic competent.  
c) Acreditació, si escau, del compliment de les obligacions i condicions que s'hagueren establit en la resolució de concessió de l'ajuda».  
DISPOSICIÓ FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 4 de setembre de 1997  
El conseller d'Ocupació, Indústria i Comerç,  
DIEGO SUCH PÉREZ